User talk:Abdurahman Jewaro Kumbi Aruse

GANDA DUGDA'AA BAATUU Gandi dugda'aa baatuu gandoota aanaa zuwaay dugdaa keessatti argaman keessaa isa tokko yoo taatu, gandi kun kan daangeffamu kaabaan ganda araxaa cufaa, bahaa fi kibbaan aanaa xiyyootiin yoo tahu dhihaan ganda uushittii sheetamaataatiin kan daangeffamtuudha. Haalli qilleensa ishee badda dareedha. Gandoota aanaa kana keessatti argaman keessaa ganda biyyoo gabbataan baadhaate waan taateef, omishaaleen garagaraa kanneen akka boqqoolloo, qamadii, garbuu, xaafii, mishingaa, baaqela, atara, boloqqee fi kkf yoo tahu; keessattuu akka aanaa zuwaay dugdaatti ganda omisha qamadiitiin beekkamtuudha.iddooleen bashannanaa ganda kana keessatti argaman akka jalqabaatti Bosona Gaara Daaroo, Caffaa sheetamaataa, Laga Boolataa, Laga baatuu, Dildila shiboo Laga baatuu kan ganda Dugda'aa baatuu fi ganda Uushittii sheetamaataa wol qunnamsiisu fa'a yoo tahan bineensonni bosonaa fi laggeen ganda kanaa keessatti argaman keessaa muraasni; Weennii, Jaldeessa, Qamalee, Osolee, Jeedala, Waraabessa, Awwaldiigessa, qeerransa,Hoorbaa fi kkk dha. namoonni beekkamoon ganda kana keessatti dhalatan muraasni: 1. Nabii Buudaa 2. Midhaaksoo Nabii 3. Jaal Nadhii Gammadaa fa'a yoo tahan dhalataan lafaa dhufaan heddutu jiru.